b'\n_START_ARTICLE_\nMagatzem La Suberina\n_START_SECTION_\nDescripci\xc3\xb3\n_START_PARAGRAPH_\nEl magatzem de suro ocupa una finca de grans dimensions i planta irregular. Al carrer de Santa Magdalena hi ha l\'acc\xc3\xa9s i un petit edifici (oficines i consergeria) de tipologia senzilla i d\'estil noucentista, que consta de planta baixa, amb dos grans finestrals al carrer de Santa Magdalena, i coronament sinu\xc3\xb3s. La coberta \xc3\xa9s de teula, a dues vessants, amb el carener perpendicular a la l\xc3\xadnia de fa\xc3\xa7ana. Aquest petit edifici resulta interessant pel seu valor tipol\xc3\xb2gic. Hi \xc3\xa9s remarcable la decoraci\xc3\xb3, que combina el ma\xc3\xb3 vist amb el trencad\xc3\xads verd.\n_START_SECTION_\nHist\xc3\xb2ria\n_START_PARAGRAPH_\nL\'actual magatzem de suro forma part del conjunt que en altre temps es dedic\xc3\xa0 a la fabricaci\xc3\xb3 de taps de suro amb el nom de "La Suberina, S.A."._NEWLINE_El petit edifici dedicat a consergeria i oficines va ser constru\xc3\xaft en el segle XX, en estil noucentista. Sembla que tamb\xc3\xa9 pot ser atribu\xc3\xaft a l\'arquitecte Joan Bord\xc3\xa0s i Salellas.'